
Καν τώρα τν κάψουμε; 


Κ αλπάζει η κατάπτωση της εργατικής τά¬ 
ξης. Μετανάστες και Έλληνες εργάτες 
γινόμαστε όλο και πιο φτηνοί. Είναι μια φτή¬ 
νια που δεν έχει να κάνει μόνο με τον μισθό, 
αλλά με τη γενικότερη κοινωνική θέση μας, 
με την αξία της ζωής μας. 

Τ α όσα ζούμε είναι το τελευταίο μέχρι 
στιγμής σκαλί μιας κατρακύλας που κρα- 
τάει είκοσι χρόνια και βάλε. Από το 1990 και 
μετά οι Έλληνες εργάτες ντράπηκαν που εί¬ 
ναι εργάτες, πίστεψαν πως θα γίνουν αφεντι¬ 
κά, επιδόθηκαν σε κούρσα κατά φαντασίαν 
πλουτισμού, αγκάλιασαν τον ρατσισμό και 
τον εθνικισμό. Πούλησαν την ταξική τους 
συνείδηση για δέκα μετοχές! Τα όσα ζούμε 
είναι οι καρποί αυτής της κατρακύλας. Και 
δεν έχουμε τελειώσει* ούτε κατά διάνοια! 

Μ έσα σε όλα, δύο είναι οι μάστιγες πάνω 
από κάθε προσπάθεια οργάνωσης της 
εργατικής τάξης: 

Η πρώτη είναι η ιδέα του αυθόρμητου. Ό¬ 
τι δηλαδή τα κοινωνικά γεγονότα δεν 
μπορεί παρά να αντιμετωπίζονται με στιγ¬ 
μιαίο τρόπο. Σύμφωνα με αυτή την ιδέα, τα 
όσα ζούμε δεν έχουν ιστορικό παρελθόν και 



αιτίες. Μπορούν λοιπόν να αντιμετωπιστούν 
εύκολα με στιγμιαίους σπασμούς. Αυτός ο 
τρόπος σκέψης είναι γνωστός γιατί είναι η 
πεμπτουσία του λόγου των μμε. 

Η δεύτερη είναι η ιδέα του πλήθους. Παιδί 
κι αυτή της γενικής μηντιακής μεσολάβη¬ 
σης, εκφρασμένη στα καραγκιοζιλίκια της α- 
ντιπαγκοσμιοποίησης, αυτή η ιδέα αδιαφορεί 
για το ποιόν του πλήθους αρκεί να είναι πλή¬ 
θος, αδιαφορεί για τα περιεχόμενα μιας δια¬ 
μαρτυρίας αρκεί να είναι διαμαρτυρία. 

Α υτές οι δύο ιδέες έχουν οδηγήσει σε 
πλήρη παράλυση. Όλοι φαντασιώνουν - 
όποτε το θυμούνται- πως είναι έτοιμοι για 
την έφοδο στα χειμερινά ανάκτορα. Και πα¬ 
ραβλέπουν ότι η κατάστασή τους είναι απο¬ 
τέλεσμα μιας εικοσαετούς κατρακύλας, συ¬ 
νεπώς είναι αδύνατον να αντιμετωπιστεί με 
έργα και λόγια της στιγμής. 

Π ρέπει να καταλάβουμε ότι οι συναισθη¬ 
ματικές αντιδράσεις είναι καταδικασμέ¬ 
νες, κομμάτι του συστήματος, όπως όλος ο 
σχετικός τρόπος σκέψης. Ακόμη χειρότερα, 
ότι τέτοιες αντιδράσεις φτάνουν να προω¬ 
θούνται από τα αφεντικά και τα φερέφωνά 
τους. Γιατί τι άλλο είναι η διαρκής -και τάχα 
ανήσυχη- πρόβλεψη για εξέγερση που δια¬ 
τρέχει τα μμε μαζί με τις αναγγελίες των μέ¬ 
τρων; 


Γ νωρίζουν καλά οι κρατούντες πως αυτή τη 
στιγμή κάθε εξέγερση είναι, εύκολα ή 
δύσκολα, αντιμετωπίσιμη. Και την περιμέ¬ 
νουν με ανυπομονησία για να την καταστεί- 
λουν όπως γνωρίζουν καλά να κάνουν, συ¬ 
σπειρώνοντας ταυτόχρονα τους φίλους και 
τους τσάτσους τους. Θα είναι η πραγματική 
κρατική απάντηση στον Δεκέμβρη - 08. 

Κ αλό είναι να καταλάβουμε πως καμιά με¬ 
γάλη ιδέα, καμιά μεγάλη στιγμή αγώνα, 
καμιά έφοδος στα χειμερινά ανάκτορα, κα¬ 
νένας στιγμιαίος κοινωνικός σπασμός δεν εί¬ 
ναι ικανός να μας σώσει. Το "ξύπνημα από 
τον εφιάλτη" δεν θα συμβεί γιατί δεν υπάρ¬ 
χει εφιάλτης* παρά μόνο ίσως για όσους 
εξακολουθούν να κοιμούνται. 

Κ ι αυτό που πρέπει να κάνουμε είναι το 
πραγματικά δύσκολο, η αληθινή αντι¬ 
στροφή: Να ανακαλύψουμε ξανά την κοινό¬ 
τητα μεταξύ μας. Τους τρόπους να αποφα¬ 
σίζουμε μαζί για τις ζωές μας. Την εμπιστο¬ 
σύνη και το κοινό ταξικό συμφέρον. Ακού- 
γεται τόσο δύσκολο, γιατί είναι ρεαλιστικό: 
Η αντιστροφή μιας κατρακύλας που βαστάει 
είκοσι χρόνια. 

